**2. napirend**

**E l ő t e r j e s z t é s**

**Mindszentkálla Község Önkormányzata Képviselő-testületének 2019. április 17-én tartandó nyilvános ülésére**

**Tárgy: a házasságkötések hivatali helyiségen, illetve hivatali munkaidőn kívüli engedélyezéséről, valamint az azokért fizetendő díjak mértékéről szóló rendelet módosítása**

**Előterjesztő:** Németh László István, polgármester

**Előkészítette:** Nagy Éva, ügyintéző

 **Előterjesztő Jogszabállyal nem ellentétes**

 **Tóthné Titz Éva, jegyzőt helyettesítő aljegyző**

**Tisztelt Képviselő–testület!**

Mindszentkálla Község Képviselő-testülete 2017-ben megalkotta a házasságkötések hivatali helyiségen, illetve hivatali munkaidőn kívüli engedélyezéséről, valamint az azokért fizetendő díjak mértékéről szóló rendeletét.

A rendelet a házasságkötés egyes eseteire díjfizetési kötelezettséget, állapit meg, az alábbiak szerint

3. §

(2) Hivatali munkaidőn kívül megtartott házasságkötésért 15.000 Ft díjat kell fizetni.

(3) Hivatali helyiségen kívül megtartott házasságkötésért 15.000 Ft díjat kell fizetni.

(4) Hivatali munkaidőn és hivatali helyiségen kívül megtartott házasságkötésért a (2) és (3) bekezdésben meghatározott díjat is meg kell fizetni.

A házasságkötésért az anyakönyvvezetőt díjazás illeti az alábbiak szerint:

6. § (1) A hivatali munkaidőn kívüli házasságkötésben közreműködő anyakönyvvezetőt választása szerint a közszolgálati tisztviselők jogállásáról szóló törvényben meghatározott szabadidő vagy esetenként nettó 5.000 Ft díjazás illeti meg.

(2) A hivatali helyiségen kívüli házasságkötésben közreműködő anyakönyvvezetőt esetenként nettó 5.000 Ft díjazás illeti meg.

(3) A hivatali helyiségen és hivatali munkaidőn kívüli házasságkötésben közreműködő anyakönyvvezetőt az (1) és a (2) bekezdésben meghatározott juttatás is megilleti.

A rendelet az anyakönyvvezető részére adandó díjazást nettó összegben állapítja meg. A gyakorlatban az anyakönyvvezető díjazása mozgó bérként kerül elszámolásra. Általában egy-egy alkalommal több házasságkötésért járó díjazás kerül kifizetésre. A számfejtést nehezíti, hogy a nettó összeget nehéz visszabruttósítani úgy, hogy a nettó összeg a rendeletben meghatározott kerek összeg legyen, főleg több házasságkötésért járó díjazás számfejtése esetén. A számfejtéshez szükséges megadni az egy alkalomra jutó összeget, az alkalom számát, úgy hogy a fizetendő összeggel osztható legyen és az így számított összeg nettó összegének egyeznie kell a rendeletben meghatározott nettó összeggel.

A számfejtés egyszerűsítése érdekében célszerű lenne az anyakönyvvezető részére adandó juttatást a rendeletben bruttó összegben meghatározni.

Amennyiben az anyakönyvvezető díjazását a Képviselő-testület például bruttó 15.000 Ft-ban határozza meg, úgy a nettó kifizetendő összeg: 9.975 Ft Ft.

 Amennyiben a házasságkötés hivatali munkaidőn és hivatali helyiségen kívül történik, úgy az anyakönyvvezető díjazása bruttó 30.000 Ft, ami nettó 19.950 Ft lesz.

A rendelet értelmében a hivatali munkaidőn kívüli munkavégzésért járó a rendelet 3. § (2) bekezdése szerinti díjazás 80%-át az önkormányzatok átadják a Hivatalnak. Ez 15.000 Ft esetében 12.000 Ft. Amennyiben a képviselő-testület az anyakönyvvezető részére fizetendő díjazás összegét bruttó 15.000 Ft-ban állapítja meg abban az esetben a hivatali munkaidőn kívüli házasságkötésért fizetendő díj összegét 22.000 Ft- ra, míg a hivatali helyiségen kívül tartott házasságkötés esetében 20.000 Ft-ra kell emelni.

Az Önkormányzat rendeltében mentesítheti a házasságkötésért fizetendő díj megfizetése alól a házasulókat, ha legalább az egyik fél Mindszentkállán állandó lakóhellyel rendelkezik.

Abban az esetben, ha a házasságkötés díjának megfizetése alól mentesül az ügyfél az anyakönyvvezetőnek a házasságkötésért járó díjazás összegét és járulékait szükséges átadni a Hivatalnak.

Az anyakönyvvezető munkaidőn kívüli, vagy hivatali helyiségen kívüli házasságkötésért bruttó 15.000 Ft díjazásban részesül, az utána fizetendő szociális hozzájárulási adó 2.925 Ft, a teljes kiadás: 17.925 Ft.

Az anyakönyvvezető hivatali munkaidőn és hivatali helyiségen kívüli házasságkötésért bruttó 15.000 Ft + 15.000 Ft díjazásban részesül, mely után a fizetendő szociális hozzájárulási adó: 5.850 Ft, a teljes kiadás: 35.850 Ft.

Tekintettel arra, hogy ebben az esetben a házasulók által nem történik befizetés az anyakönyvvezető díjazását az Önkormányzatnak kell biztosítani a Hivatal részére.

**INDOKOLÁS**

Mindszentkálla községben a hivatali helyiségen és hivatali munkaidőn kívüli házasságkötésekért az anyakönyvvezető részére fizetendő díj összegét a Képviselő-testület a korábbiakban nettó összegben határozta meg, melynek számfejtése a fel bruttósítás miatt nehézségekbe ütközött, főleg több anyakönyvi esemény kifizetése esetén.

A számfejtés egyszerűsítése érdekében az anyakönyvvezetők részére fizetendő díj összegét célszerű felülvizsgálni és bruttó összegben meghatározni.

Igényként merült fel, hogy a díjfizetési kötelezettség alól a helyi lakosok mentességet kapjanak, ezért ennek szabályozása is szükséges.

1.§

a) pontjában a hivatali munkaidőn kívüli házasságkötésért fizetendő díj emelését, valamint a helyi lakosok részére biztosított mentességet tartalmazza.

b) pontjában a hivatali helyiségen kívüli házasságkötésért fizetendő díj emelését és a helyi lakosok részére biztosított mentességet tartalmazza.

2.§

a) pontjában a hivatali munkaidőn kívüli házasságkötésben közreműködő anyakönyvvezető díjazásának emelését,

b) pontjában a hivatali helyiségen kívüli házasságkötésben közreműködő anyakönyvvezető díjazásának emelését tartalmazza.

3.§-ban az anyakönyvvezető részére kifizetendő díj és járulékai összegének átadását rögzíti díjfizetési mentesség esetén.

4. §-ban megállapításra került a rendelet hatálya.

**ELŐZETES HATÁSVIZSGÁLAT**

A rendelet-tervezet címe: Mindszentkálla Község Önkormányzata Képviselő-testületének a házasságkötések hivatali helyiségen, illetve hivatali munkaidőn kívüli engedélyezéséről, valamint az azokért fizetendő díjak mértékéről szóló 7/2017. (V.12.) önkormányzati rendelete módosításáról

Társadalmi hatása: A rendelet tervezet elfogadásának társadalmi hatása a központi jogszabályban lefektetett házasságkötési rendelkezések érvényre juttatása.

Gazdasági hatása: A rendelet tervezet elfogadásának gazdasági hatása a település vonatkozásában beszedett díjtételek biztosítása.

Költségvetési hatása: A rendelet tervezet elfogadásának költségvetési hatása bevétel megjelenése a költségvetésben.

Környezeti, egészségi következményei: Nincs.

Adminisztratív terheket befolyásoló hatása: A rendelet megalkotása a jelenleg hatályos szabályozáshoz képest többlet adminisztratív terhet nem keletkeztet.

Egyéb hatása: Nincs.

A rendelet megalkotásának szükségessége: A rendelet megalkotására vonatkozó felhatalmazást az At. 96. §-a tartalmazza.

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: nincs

Kérem a Tisztelt Képviselő-testületet az előterjesztést megvitatni szíveskedjenek.

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2019. (… ) önkormányzati rendelete**

**a házasságkötések hivatali helyiségen, illetve hivatali munkaidőn kívüli engedélyezéséről, valamint az azokért fizetendő díjak**

**mértékéről szóló 7/2017. (V.12.) önkormányzati rendelet módosításáról**

Mindszentkálla Község Önkormányzata Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, az Alaptörvény 32. cikk (2) bekezdésben meghatározott feladatkörében eljárva a következőket rendeli el:

**1. §** Mindszentkálla Község Önkormányzata Képviselő-testületének a házasságkötések hivatali helyiségen, illetve hivatali munkaidőn kívüli engedélyezéséről, valamint az azokért fizetendő díjak mértékéről szóló 7/2017. (V. 12.) önkormányzati rendeletének (a továbbiakban: Rendelet)

a) 3. § (2) bekezdése helyébe a következő rendelkezés lép:

„(2) Hivatali munkaidőn kívül megtartott házasságkötésért   22.000  Ft díjat kell fizetni, ha legalább az egyik fél helyi lakos, a díjfizetés alól mentesség illeti a házasulókat”

b) 3. § (3) bekezdése helyébe a következő rendelkezés lép:

„(3) Hivatali helyiségen kívül megtartott házasságkötésért   20.000  Ft díjat kell fizetni, ha legalább az egyik fél helyi lakos, a díjfizetés alól mentesség illeti a házasulókat”

**2. §** A Rendelet

a) 6. § (1) bekezdésében a "nettó 5000 Ft" szövegrész helyébe a "bruttó 15.000 Ft" szöveg lép.

b) 6. § (2) bekezdésében a "nettó 5000 Ft" szövegrész helyébe a "bruttó 15.000 Ft" szöveg lép.

**3. §** A Rendelet 7. § -a a következő (3) bekezdéssel egészül ki:

„(3) Amennyiben a házasulók díjfizetési mentességben részesülnek az Önkormányzat a házasságkötésben közreműködő anyakönyvvezetőnek fizetendő bruttó díj és a szociális hozzájárulási adó összegét teljesítés igazolást követően, minden negyedévet követő hónap 20. napjáig pénzeszköz átadás formájában átadja a Kővágóörsi Közös Önkormányzati Hivatalnak.”

**4. §** Ez a rendelet a kihirdetését követő napon lép hatályba, rendelkezéseit a hatályba lépését követően bejelentett anyakönyvi események tekintetében kell alkalmazni.

 Németh László István Tóthné Titz Éva

 polgármester jegyzőt helyettesítő aljegyző

A kihirdetés napja: 2019.

 Tóthné Titz Éva

 jegyzőt helyettesítő aljegyző